OzLabs/hebrew-wiki-articles huggingface dataset:
לורד ג'ים

לורד ג'ים (באנגלית: Lord Jim ) הוא סרט הרפתקאות משנת 1965 בבימויו והפקתו של ריצ'רד ברוקס עם פיטר או'טול, אלי וולך, ג'יימס מייסון, קורט יורגנס וכן השחקנית הישראלית דליה לביא.

התסריט מבוסס על הספר "לורד ג'ים" של ג'וזף קונרד משנת 1900. הספר עובד לראשונה לקולנוע בשנת 1925 כסרט אילם בבימויו של ויקטור פלמינג.

הסרט היה מועמד לפרס באפט"א לקולנוע על הצילום והעיצוב האמנותי. הצילומים נערכו באולפני שפרטון באנגליה ואתרי צילום באנגקור ואט, קמבודיה, הונג קונג ומלזיה.

==תקציר העלילה==
ג'ים (פיטר או'טול) משמש כקצין ראשון בספינתו של רב החובל מארלו (ג'ק הוקינס). הוא נפגע בעת עבודתו על הספינה ומורד לשם טיפול באחד הנמלים באי יאווה.

לאחר החלמה הוא מחפש ספינה לעבוד בה ומוצא ספינת משא רעועה בשם פאטנה (S.S. Patna) שמפקד עליה רב חובל שתיין (וולטר גוטל) ועליה 800 עולי רגל מוסלמים שיעדם הוא מכה.

האנייה נקלעת לסערה קשה ועומדת לשקוע. הקפטן וצוותו מורידים סירה אחת כדי לברוח. הם מאיצים בג'ים להצטרף אליהם. הוא נלחם במצפונו אך ברגע האחרון קופץ לסירה ונוטש את הספינה עם עולי הרגל המוסלמים.

כשהם מגיעים לנצל הם רואים שם להפתעתם את הספינה פאטנה. מסתבר שספינה צבאית צרפתית הגיעה לפאטנה במקרה וגררה אותה לנמל.

שאר הצוות מסתלק ורק ג'ים מועמד למשפט פומבי ומסולק בבושת פנים ובחרפה מהצי קבל עם ועדה. ג'ים, אכול רגשות אשמה וצורך לכפר על חטאו, מתחיל לעבוד בעבודות קשות עם דלת העם שקודם הסתכל עליהם בעליונות גזענית.

באחת הפעמים הוא מציל סירה עמוסת חומר נפץ משריפה ופיצוץ לאחר הצתה מכוונת. צופה סטיין (פול לוקאס), בעל מכרה בדיל במקום מרוחק המספר לו כי על המכרה הנמצא במחוז פצואן (שם פיקטיבי) השתלט גנגסטר המכתיר עצמו כ"גנרל" (אלי וולך) ובעזרת עוזרו קורנליוס (קורט יורגנס) משעבד את אנשי השבט המקומי להיות עבדים שלו. סטיין מבקש מג'ים להעביר בסירה חומר נפץ ורובים לאנשי השבט כדי שינצחו את הגנרל ומרעיו.

בעל הספינות בנמל (אקים טמירוף) מסרב לתת לג'ים סירת מנוע והוא מחליט להגיע למקום בסירת מפרש. כשהוא מגיע לפצואן עוזב אותו אחד מאנשי הצוות כדי להודיע לגנרל כי הגיע למקום זר עם חומר נפץ ונשק.

ג'ים מסליק במהירות את אמצעי הלחימה אבל נתפס על ידי אנשי הגנרל. הגנרל מתחיל לענות אותו כדי שיגלה את מקום הנשק אבל ג'ים עומד בסרובו. הגנרל נותן לו מנוחה כדי שיחשוב בהגיון ובאותו זמן מספק לו בחורה מהשבט (דליה לביא) כדי שתספק את צרכיו.

הבחורה משחררת את ג'ים והם נמלטים מהמקום ומגייסים את כל בני השבט למלחמה עם צבא הגנרל. בקרב בו הם מפעילים אמצעים מאולתרים כמו לפידים, חיצים בוערים ותותח ישן הם מצליחים לכבוש את הבסיס של הגנרל שנהרג בהתקפה.

ג'ים מתקבל בשבט וגיבור ומוצמד לו הכינוי "טואן" (לורד). הוא מתאהב בבחורה וחושב להישאר במקום.

קורנליוס שניצל מההתקפה מגיע לנמל ומשכנע פושע מבוקש בשם בראון (ג'יימס מייסון) לחזור לפצואן כי במקום נשאר אוצר יקר של הגנרל. הם מגיעים לפצואן אך נתפסים.

ראש השבט מבקש להרגם אבל ג'ים מתחייב בנפשו לשחררם. הם בוגדים בג'ים, הורגים את וואריס, בנו של ראש השבט אבל לבסוף ג'ים מחסל אותם.

ראש השבט מודיע לג'ים כי עליו לעזוב את המקום אחרת ייהרג. בסוף מתרחש טקס שריפת גופתו של וואריס. ג'ים מגיע למקום, ראש השבט יורה בו וגופתו נשרפת לצד גופת וואריס.

==קישורים חיצוניים==

* [https://www.youtube.com/watch?v=UyaorFJUqIY קדימון לסרט לורד ג'ים], באתר יוטיוב

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1965
קטגוריה:סרטים באנגלית
קטגוריה:סרטים בריטיים
קטגוריה:סרטים אמריקאיים
קטגוריה:סרטי הרפתקאות
קטגוריה:סרטים מבוססי ספרים
אנדרה בירלאנו

אנדרה בירלאנו (Andre Birleanu; נולד ב-7 באוגוסט 1982; תעתיק מדויק יותר:ברליאנו) הוא דוגמן אמריקאי ממוצא רוסי-רומני.

==ביוגרפיה==
בירלאנו נולד במוסקבה לזוג הורים דיפלומטים, אמו- כרמן ברליאנו (Bîrleanu) היא רומנייה ואביו, ולדימיר סימונוב, הוא רוסי. שמו בלידה היה אנדריי סימונוב. עקב עבודת אביו בשירות החוץ הסובייטי הוא טייל רבות בעולם במהלך ילדותו, ב-1996 אמו החלה לעבוד במטה האו"ם בניו יורק והוא עבר עמה לשם, הוא למד באקדמיה על שם ג'ון ג'יי ובאותו זמן התגלה כדוגמן אך דחה הצעות עבודה מכיוון שהדוגמנות ברחבי העולם התנגשה עם לימודיו.

ב-2007 השתתף בתוכנית המציאות "הדוגמן החכם ביותר באמריקה" (America's Most Smartest Model) בה מתחרים המתמודדים הן על משימות דוגמנות ואופנה והן על חוכמה, ידע ויכולות אינטלקטואליות, לבסוף הגיע בתוכנית למקום השני. ערוץ MTV הכתירו כאחד הבחורים השווים בטלוויזיה ונמנה על ידי מגזין פיפל כאחד הגברים הסקסיים.

הוא דגמן לבתי אופנה כמו דולצ'ה וגבאנה וספידו. ב-2011 ייסד ארגון אופנה בשם "Supreme Rocket Productions".

==קישורים חיצוניים==
* 
* [https://web.archive.org/web/20181109112025/https://evz.ro/un-roman-noul-marlon-brando-video-886652.html ]

קטגוריה:דוגמנים אמריקאים
קטגוריה:דוגמנים רוסים
קטגוריה:דוגמנים רומנים
קטגוריה:מהגרים מרוסיה לארצות הברית
קטגוריה:אמריקאים ממוצא רומני
קטגוריה:אמריקאים ממוצא רוסי
קטגוריה:משתתפים בתוכניות מציאות אמריקאיות
קטגוריה:אמריקאים שנולדו ב-1982
רליאנט Scimitar SS1

רליאנט Scimitar SS1 (באנגלית: Reliant Scimitar SS1) היא מכונית ספורט, בתצורת רודסטר, 2 מושבים, מתוצרת יצרנית הרכב הבריטית רליאנט מוטורס אשר יוצרה בין השנים 1984–1990.

דגם ה-"Scimitar SST" יוצר בין השנים 1990–1991 ודגם "Scimitar Sabre" יוצר בין השנים 1992–1995.

לוחות מרכב הרכב היו עשויים פוליאוריתן או זכוכית מחוזקת פוליאסטר, והותקנו על שלדת מסבך צינורות פלדה.

==דגמים==
* "Scimitar SS1" (יוצר בין השנים 1984–1990)
* "Scimitar SST" (יוצר בין השנים 1990–1992)
* "Scimitar Sabre" (יוצר בין השנים 1992–1995)
==תאוצות==
* דגם "Scimitar SS1" בין 0–97 קמ"ש היא 9.6 שניות (מנוע פורד 1,596 סמ"ק)
* דגם "Scimitar SS1" בין 0–97 קמ"ש היא 7.6 שניות (מנוע מגדש טורבו, מתוצרת ניסאן 1,809 סמ"ק מדגם "Nissan Silvia" )
* דגם "Scimitar Sabre" בין 0–97 קמ"ש היא 9.4 שניות (מנוע "רובר" 1,396 סמ"ק)

==תמונות==
<gallery mode="packed" heights="90">
קובץ:Reliant Scimitar (8115046246).jpg | "רליאנט Scimitar SS1"
קובץ:SS1, interior. (8555939295).jpg | "רליאנט Scimitar SS1" – מבט לתא הנהג
קובץ:Lower Earley, Berkshire - UK (4334670894).jpg | "רליאנט Scimitar SS1"
קובץ:1988.reliant.scimitar.ssi.1300.arp.jpg | "רליאנט Scimitar SS1", שנת 1988
קובץ:Reliant Scimitar SS1 (14392012222).jpg | "רליאנט Scimitar SS1"
קובץ:Reliant Scimitar SS1 - Flickr - exfordy (2).jpg | "רליאנט Scimitar SS1"
קובץ:Reliant Scimitar SS1 - Flickr - exfordy (1).jpg | "רליאנט Scimitar SS1"
קובץ:Scimitar SS1 (3576408272).jpg | "רליאנט Scimitar SS1"
קובץ:Reliant Scimitar SS1 side.jpg | "רליאנט Scimitar SS1"
קובץ:Reliant Scimitar SS1 registered June 1985 1296cc.JPG | "רליאנט Scimitar SS1", שנת 1985, מנוע 1,296 סמ"ק
</gallery>

==ראו גם==
* רליאנט סברה
* סברה ספורט
* רליאנט Scimitar

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1984
קטגוריה:מכוניות ספורט
קטגוריה:מכוניות קבריולה
קטגוריה:מכוניות בריטיות
Scimitar SS1
ניל רובינסון

ניל רובינסון (באנגלית: Neil Robinson; 20 באפריל 1957 – 24 בנובמבר 2022) היה כדורגלן אנגלי ששיחק בעמדות מגן וקשר.

==ביוגרפיה==
רובינסון נולד בוולטון ליברפול, אנגליה. הצעיר מבין שבעת ילדיהם של ג'יימס ואתל. כשהיה בין שנתיים, אביו נפגע בתאונת עבודה שהותירה אותו משותק מהצוואר ומטה. בגיל חמש, עבר עם משפחתו להתגורר בצ'שייר. בשנת 1971 עבר עם משפחתו להתגורר בליברפול. בשנת 1972, בגיל 15, עזב את ספסל הלימודים.

בין השנים 1976–1979 היה שחקן קבוצת אברטון והשתתף במסגרתה ב-21 משחקים. בשנת 1979 עבר לשחק בקבוצת סוונסי סיטי. עם קבוצה זו, זכה פעמיים בגביע הוולשי בשנים 1981 ו-1982. בשנת 1984, עבר לשחק בקבוצת גרימסבי טאון וזכה בה בתואר שחקן המועדון של השנה. ביולי 1988 עבר לשחק בקבוצת דרגלינטון בה שיחק עד לשנת 1990. לאחר פרישתו מהכדורגל, החל לעבוד בענף המחשבים.

בגיל 13, בשנת 1970, אימץ רובינסון אורח חיים צמחוני לאחר שצפה בסרט דוקומנטרי בו שבט באמזונאס שיסף גרונה של פרה כאקט פולחני. בגיל 23, בשנת 1980, אימץ אורח חיים טבעוני והיה בכך לשחקן הכדורגל המקצועני הטבעוני הראשון בעולם. רובינסון השתתף באירועים שונים לקידום אורח חיים טבעוני.

רובינסון נפטר ב-24 בנובמבר 2022. בנו הוא שחקן הכדורגל ניל דייוויד רובינסון .

==קישורים חיצוניים==
* 

* [https://web.archive.org/web/20180823113829/http://www.evertonfc.com/players/n/nr/neil-robinson Neil Robinson], evertonfc
* On the ball, Neil Robinson talks about what it's like to be a vegan professional footballer, [https://issuu.com/vegan_society/docs/the-vegan-summer-1985 The Vegan Summer 1985], Page 15

==הערות שוליים==

קטגוריה:מגני כדורגל אנגלים
קטגוריה:כדורגלנים אנגלים
קטגוריה:קשרי כדורגל אנגלים
קטגוריה:ספורטאים טבעונים
קטגוריה:כדורגלני אברטון
קטגוריה:כדורגלני סוונסי סיטי
קטגוריה:כדורגלני גרימסבי טאון
קטגוריה:טבעונים בריטים
קטגוריה:אנגלים שנולדו ב-1957
קטגוריה:אנגלים שנפטרו ב-2022
פונדק ג'מייקה (סדרת טלוויזיה, 2014)

פונדק ג'מייקה (באנגלית: Jamaica Inn) היא מיני-סדרת דרמה בריטית בת שלושה חלקים ששודרה לראשונה בערוץ BBC One בין 21 ל-23 באפריל 2014. את התסריט כתבה אמה פרוסט, והוא מבוסס על הרומן הגותי "פונדק ג'מייקה" מאת דפנה דה מוריאה.

==תקציר עלילה==
"פונדק ג'מייקה" מתרחש בשנת 1821. הוא מספר את קורותיה של מרי ילן (ג'סיקה בראון פינדלי) שאחרי מות אמה עברה לגור עם דודתה פיישנס (ג'ואנה וולי) ובעלה. כשהיא מגיעה לפונדק ג'מייקה, ביתם שבקורנוול, מרי מגלה שדודתה נמצאת תחת השפעתו של בעלה ג'וס מרלין (שון האריס). מרי מגלה שבפונדק אין אורחים והוא משמש ל"סחר חופשי" שמנהל ג'וס. היא נמשכת אל אחיו הצעיר של ג'וס, ג'ם מרלי (מתיו מקנולטי), שהוא גנב פשוט. מרי פוגשת את פרנסיס דייווי (בן דניאלס), כומר הקהילה, ואת אחותו האנה (שירלי הנדרסון).

==צוות השחקנים==
* ג'סיקה בראון פינדלי – מרי ילן
* מתיו מקנולטי – ג'ם מרלין
* שון האריס – ג'וס מרלין
* ג'ואן וולי – פיישנס מרלין
* שירלי הנדרסון – האנה דייווי
* בן דניאלס – פרנסיס דייווי
* אנדרו סקרבורו – השופט באסט
* דני מילר – ויליאם
* סקרלט ארצ'ר – בת'
* אנדי גיליס – קייקי
* דייוויד בק – תאום ראשון
* דניאל בק – תאום שני

==הפקה==
צילומי הסדרה החלו בספטמבר 2013 והם נערכו בקורנוול, יורקשייר וקאמבריה (קירקבי לונסדייל). בתחילה הוחלט שהסדרה תצולם בצפון אירלנד. אחר כך התקבל מימון מחברת Screen Yorkshire. המיני-סדרה הוזמנה על ידי בן סטיבנסון ודני כהן מה-BBC.

==קישורים חיצוניים==

* 

* [https://www.bbc.co.uk/programmes/b0426t1w "פונדק ג'מייקה"] באתר BBC Programmes

==הערות שוליים==

קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:מיני-סדרות טלוויזיה
קטגוריה:סדרות טלוויזיה המבוססות על ספרים
קטגוריה:סרטים לפי ספרי דפנה דה מוריאה
אלסי שריגלי

אלסי שריגלי (באנגלית: Elsie Beatrice Shrigley; 30 באוקטובר 1899 - 13 במאי 1978), נולדה בשם אלסי סאלינג (Elsie Salling) וידועה גם בשם סאלי שריגלי (Sally Shrigley) הייתה פעילה טבעונית אנגלייה, מייסדת האגודה הטבעונית ונשיאתה השישית.

==ביוגרפיה==
שריגלי נולדה בלונדון להורים סקנדינבים, קרל והילדה סאלינג, ודיברה דנית באופן שוטף. מאוחר יותר, עברה המשפחה להתגורר בהמפסטד. בין השנים 1932–1939, עסקה בהוראת פסנתר. בשנת 1939 התחתנה עם רופא השיניים וולטר שריגלי (Walter Shrigley). במלחמת העולם השנייה, התנדבה בשירותי הכבאות.

שריגלי הייתה פעילה ב, אולם לאחר שהאגודה סרבה לאפשר לחבריה הטבעונים לפתוח שלוחה להסברה טבעונית ולהשתמש במגזין האגודה כבמה להסברה טבעונית, החליטו מספר חברים לעזוב את האגודה הצמחונית על מנת לפתוח אגודה חדשה לקידום טבעונות. בנובמבר 1944, האגודה הטבעונית נוסדה על ידי דונלד ווטסון, אליס שריגלי וארבעה חברים נוספים. בשנת 1947, פרסמה שריגלי במגזין האגודה הטבעונית 'חדשות הטבעונות' רשימת מוצרים טבעונים. רשימה זו היא ככל הנראה רשימת המוצרים הטבעונים הראשונה בהיסטוריה. בשנות הששים נבחרה לכהן כנשיאת האגודה הטבעונית. בין השנים 1940–1958, פעלה בארגונים נופסים דוגמת East Surrey Vegetarian Society ו-London Vegetarian Society.

==הערות שוליים==

קטגוריה:טבעוניות בריטיות
קטגוריה:פעילות זכויות בעלי חיים בריטיות
קטגוריה:פעילות חברתיות בריטיות
קטגוריה:בריטיות שנולדו ב-1899
קטגוריה:בריטים שנולדו ב-1899
קטגוריה:בריטיות שנפטרו ב-1978
קטגוריה:בריטים שנפטרו ב-1978
פיג'ו סוג 31

פיג'ו סוג 31 (בצרפתית: Peugeot Type 31) היא מכונית קטנה ופתוחה, (קבריולה) מסוג "Runabout (car)" , 3 מושבים, מתוצרת יצרנית הרכב הצרפתית פיג'ו אשר יוצרה בין השנים 1900–1902.

יוצרו 7 יחידות בלבד.

==מאפיינים==
* 3 מושבים (2 נוסעים + נהג)
* מנוע קדמי
* הנעה אחורית
* מוט היגוי - מימין
* 4 גלגלים סימטריים

==תמונות==
<gallery mode="packed" heights="160">
קובץ:1900 Peugeot Type 31 5-HP DUC photo2.JPG | "פיג'ו סוג 31", שנת 1900 
קובץ:Peugeot Typ 31 1.jpg | "פיג'ו סוג 31"
</gallery>

==ראו גם==
* פיג'ו
* פיג'ו סוג 1
* פיג'ו סוג 10
* פיג'ו סוג 15
* פיג'ו סוג 27
* פיג'ו סוג 33
* פיג'ו סוג 48 
* פיג'ו סוג 1525
* פיג'ו סוג 156

==קישורים חיצוניים==

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1900
קטגוריה:מכוניות צרפתיות
31
קלי רורבאך

קלי רורבאך (באנגלית: Kelly Rohrbach; נולדה ב-21 בינואר 1990) היא דוגמנית ושחקנית אמריקאית, המוכרת בזכות פרסומה בגיליון בגדי הים של ספורטס אילוסטרייטד ובזכות משחקה כסי ג'יי פארקר בסרט הקולנוע "משמר המפרץ".

==ביוגרפיה==
רורבאך נולדה בעיר ניו יורק שבארצות הברית, לקליי, איש עסקים, ולאן (לבית וולי). בילדותה עברו הוריה להתגורר בעיר גריניץ' שבקונטיקט. בצעירותה למדה באקדמיה של גריניץ'. באקדמיה למדה לשחק גולף וקיבלה מלגה אתלטית ללימודים באוניברסיטת ג'ורג'טאון שבוושינגטון די. סי., כדי לשחק בקבוצת הגולף של האוניברסיטה (Georgetown Hoyas). היא שיחקה גולף בהצטיינות בקבוצת גולף הנשים של האוניברסיטה בין השנים 2008–2009.

רורבאך סיימה את הלימודים באוניברסיטה בשנת 2012 כשבידה תואר במשחק, שיחקה תקופה קצרה בתיאטרון בג'ורג'טאון ועברה ללמוד באקדמיה למוזיקה ולאמנויות הדרמה של לונדון, כדי לקדם את הקריירה שלה.

==קריירת משחק==
בתחילת דרכה שיחקה רורבאך במספר תפקידים קטנים בסדרות טלוויזיה, כמו קומדיות המצבים שני גברים וחצי, ברוד סיטי והנורמלי החדש, ובסדרות הדרמה ריזולי והאיים ולמהר.

בשנת 2017 שיחקה בתפקיד סי ג'יי פארקר בסרט הקומדיה האמריקאי משמר המפרץ המבוסס על סדרת הטלוויזיה המפורסמת בעלת אותו השם.

==קריירת דוגמנות==

לאחר שנתיים בהוליווד, החלה רורבאך במסלול דוגמנות. היא הופיעה בקמפיין מכירות החגים של גאפ בשנת 2014 ובקמפיין ג'ינסים של אולד נייבי בשנת 2015.

בשנה זו אף הופיעה על שער גיליון בגדי הים של ספורטס אילוסטרייטד ששמו היה "תגלית (רוקי) השנה", כשנבחרה ברוב של 39% מקולות המצביעים. בשנת 2016 הופיעה שוב על שער הגיליון.

ביולי 2016 הופיעה על כריכתו של המגזין הבריטי LOVE, יחד עם בלה חדיד וסטלה מקסוול. באוגוסט אותה שנה הופיעה גם על כריכתו של המגזין הבריטי מבית GQ.

==חיים אישיים==
מאפריל 2015 הייתה במערכת יחסים עם השחקן לאונרדו דיקפריו. השניים נפרדו בנובמבר 2015.

בשנת 2017 החלה לנהל מערכת יחסים זוגית עם עורך הדין ואיש העסקים סטיוארט ולטון. השניים 
נישאו ב-2019.בדצמבר 2021, פורסם כי בני הזוג מצפים לילדם הראשון.<ref></ref>

רורבאך משחקת גולף על בסיס קבוע באופן חובבני, ואף מבצעת רבות תרגילי יוגה.

==פילמוגרפיה==
===קולנוע===

*האהבה יחסית (2014) - סרט טלוויזיה 
*קפה סוסייטי (2016)
* משמר המפרץ (2017)
*אושן 8 (2018)
* יום גשום בניו יורק (2019)

===טלוויזיה===
*הנורמלים החדשים (2013)
* שני גברים וחצי (2013)
*ריזולי ואיילס (2014-2013)
*ראש (2014) 
*הולך לכל הרוחות (2015)
* ברוד סיטי (2016)
*אנג'י טרייבקה (2017)
*ילוסטון (2019)

==קישורים חיצוניים==

* [https://guhoyas.com/roster.aspx?rp_id=6124 קלי רורבאך] ב[https://guhoyas.com אתר האתלטיקה הרשמי של אוניברסיטת ג'ורג'טאון]
* [https://models.com/models/kelly-rohrbach/ קלי רורבאך] ב[https://models.com אתר הדוגמניות]
* [https://www.si.com/swimsuit/model/kelly-rohrbach קלי רורבאך] ב[https://www.si.com אתר בגדי הים SI]
* [https://www.gala.de/stars/starportraets/kelly-rohrbach-20589412.html קלי רורבאך] ב[https://www.gala.de אתר גאלה]

==הערות שוליים==

קטגוריה:ניו יורק: אישים
קטגוריה:דוגמניות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקניות גולף אמריקאיות
קטגוריה:בוגרות אוניברסיטת ג'ורג'טאון
קטגוריה:בוגרי אוניברסיטת ג'ורג'טאון
קטגוריה:אמריקאיות ממוצא גרמני
קטגוריה:אמריקאיות ממוצא שוודי
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
יובל בן דב

יובל בן דב (נולד ב-4 באוגוסט 1973) הוא קצין צה"ל במילואים בדרגת אלוף-משנה. בתפקידו האחרון בשירות סדיר הוא שימש מפקד תותחנים פיקודי (מת"פ) בפיקוד דרום ולפני כן מפקד בית הספר לתותחנות שדה.

== ביוגרפיה==
בן דב גדל בגבעתיים, למד בתיכון שמעון בן צבי, עסק בהתנדבות וכיהן כנשיא ארצי של ארגון הנוער "נוער לנוער". 

=== שירות צבאי ===
עם גיוסו לצה"ל בשנת 1991 שובץ בן דב בחיל התותחנים ושירת בגדוד 411 "קרן". הוא יצא לקורס קציני חת"ם ועם סיומו שב לגדוד. בשנת 1996, בעת מבצע ענבי זעם פיקד על סוללה בגדוד 55. 

בן דב מונה ב-2005 למפקד גדוד "רשף", הוא הודח מתפקידו בתחילת 2006 בעקבות תאונת אימונים בה נהרג חייל מהגדוד. ב-2007 מונה למפקד גדוד "דרקון". בספטמבר 2008 הוא היה מפקד גדוד דרקון בעת ש-17 מחיילי הגדוד נפגעו בפיגוע דריסה בירושלים. 

בשנת 2011 הועלה בן דב לדרגת אלוף-משנה ומונה למפקד אגד מילואים 209 ורמ״ט אוגדה 366. בשנת 2013 מונה למפקד בית הספר לתותחנות שדה (מחנה שבטה), ובשנת 2015 מונה למפקד תותחנים פיקודי (מת"פ) בפיקוד דרום.

כמפקד, פעל יובל בן דב רבות למען שוויון מגדרי בצה"ל, הן בשילוב נשים במערך הלוחם והן בהתנגדותו להדרת נשים בטקסים צבאיים. במשך כל שירותו הצבאי ליווה אל"ם בן דב מקרוב ובאופן אישי משפחות שכולות של חיל התותחנים. כאלוף-משנה הוא יצא בראש משלחת של קציני צה"ל לסיור במחנות ההשמדה בפולין.

כיום פועל כרכז שכבה, מורה לאזרחות ומחנך.

== חיים אישיים ==
בן דב הוא בוגר המכללה לפיקוד ומטה, וכמו כן הוא בעל תואר ראשון במדעי המדינה מאוניברסיטת בר-אילן, ותואר שני מאוניברסיטת חיפה, גם הוא במדעי המדינה. 

יובל בן דב מתגורר במודיעין, נשוי לעורכת הדין אדוה אלאב ואב ל-4 ילדים. אחותו היא הפסיכולוגית יעל דורון.

==קישורים חיצוניים==
* 
* 
* 
* 
* 

==הערות שוליים==

קטגוריה:מפקדי בית הספר לתותחנות שדה
קטגוריה:אלופי-משנה בצה"ל
קטגוריה:מפקדי תותחנים פיקוד הדרום
קטגוריה:בוגרי תיכון שמעון בן צבי (גבעתיים)
קטגוריה:בוגרי אוניברסיטת בר-אילן
קטגוריה:מודיעין-מכבים-רעות: אישים
קטגוריה:ישראלים שנולדו ב-1973
מייקל כהן

מייקל דין כהן (באנגלית: Michael Dean Cohen; נולד ב-25 באוגוסט 1966) הוא משפטן יהודי-אמריקאי שעבד כעורך דינו של דונלד טראמפ טרם סיום עבודתו במאי 2018.
== ביוגרפיה ==
כהן נולד וגדל בעיירה לורנס שבלונג איילנד, בסמוך לניו יורק, לאם אחות ולאב ניצול השואה שעבד ככירורג. הוא בוגר בית הספר "לורנס וודמיר", וסיים תואר ראשון באמריקן יוניברסיטי ותואר J.D. ב-1991 בבית הספר למשפטים של אוניברסיטת מערב מישיגן.

כהן, המורשה כעורך דין במדינת ניו יורק, שירת כסגן נשיא ארגון טראמפ ופרקליט מיוחד לדונלד טראמפ, ולפני כן כיהן כנשיא משותף של חברת "טראמפ אנטרטיינמנט" וכשותף בפירמה "Phillips Nizer".

מאז אפריל 2018 הוא נמצא תחת חקירה פלילית בידי התביעה הפדרלית על מגוון נושאים, בהם הונאת בנק ומס, הונאת תקשורת והפרת חוקי מימון בחירות – העולים בחלקם מתשלומים שבוצעו על ידו במסגרת פרשת טראמפ–סטורמי דניאלס. ב-21 באוגוסט באותה שנה חתם כהן על עסקת טיעון עם התביעה של ניו יורק, והודה ב-8 עבירות פדרליות. במסגרת ההסכם הודה כי הפר חוקי מימון בחירות בנוגע לתשלום לשתי נשים, סטורמי דניאלס וקרן מקדוגול, על מנת להשפיע על תוצאות הבחירות לנשיאות ארצות הברית 2016, בהוראת המועמד טראמפ.
ב-29 בנובמבר 2018, מייקל כהן הודה באשמה כי הגיש הצהרה שקרית לקונגרס בשנת 2017 לגבי פרויקט נדל״ן אשר יזמה חברת הבנייה של הנשיא טראמפ במוסקבה, רוסיה.

ב-12 בדצמבר 2018 נידון מייקל כהן לשלוש שנות מאסר בפועל בגין העבירות אשר הודה בהן.

כהן נשוי מאז 1994 ללורה שוסטרמן, ילידת אוקראינה, ולזוג שני ילדים.

==קישורים חיצוניים==

==הערות שוליים==

קטגוריה:בוגרי אמריקן יוניברסיטי
קטגוריה:בוגרי אוניברסיטת מערב מישיגן
קטגוריה:ניו יורק: אישים
קטגוריה:עורכי דין יהודים אמריקאים
קטגוריה:אמריקאים שנולדו ב-1966
CEH

CEH (ראשי תיבות באנגלית של Certified Ethical Hacker, תרגום: האקר אתי מוסמך) היא הסמכה המתקבלת על ידי הוכחת הידע הדרוש להערכת רמת האבטחה של מערכות ממוחשבת, תוך מענה על שאלות הקשורות לטכניקות בדיקות חדירוּת. הקוד של בחינת CEH הוא 312-50. למרות שההסמכה (והקורס) המכונים Version 10 (גרסה 10), המבחן לא השתנה מאז v8, ולכן קוד הבחינה נשאר 312-50.

בדיקות חדירות מוזמנות על ידי ארגונים השוכרים מוסמך לפריצה אתית כדי לחדור לרשתות ולמערכות המחשב במטרה למצוא ולתקן פגיעויות אבטחה. ה - EC-Council מציעה עוד הסמכה, המכונה CNDA (אדריכל הגנת רשת מוסמך). אישור זה נועד עבור סוכנויות של ממשלת ארצות הברית וזמין רק לחברים של סוכנויות ממשלתיות מסוימות, כולל כמה קבלנים פרטיים של הממשלה, בעיקר תוך עמידה בהנחיית משרד ההגנה 8570.01-M.

== הערות שוליים ==

קטגוריה:אבטחת מחשבים
קטגוריה:בדיקות תוכנה
דניאל חיימוביץ

דניאל חיימוביץ (באנגלית: Daniel Chamovitz; נולד ב-18 באפריל 1963) הוא ביולוג אמריקאי-ישראלי, נשיא אוניברסיטת בן-גוריון בנגב. כיהן כדיקן הפקולטה למדעי החיים באוניברסיטת תל אביב, ומייסד מרכז מן - התוכנית לאבטחת מזון.

==קורות חיים==
נולד בארצות הברית בשנת 1963 וגר בה עד סיום לימודיו התיכוניים בשנת 1981. השתתף במכון למדריכי חו"ל. למד באוניברסיטת קולומביה בניו יורק ולאחר מכן באוניברסיטה העברית, תחילה לתואר .B.Sc בביולוגיה, שהשלים בשנת 1986, ובשנת 1993 השלים בה עבודת דוקטורט בגנטיקה. פוסט-דוקטורט עשה באוניברסיטת ייל, שם גילה את קבוצת החלבונים COP9 . לאחר מכן הצטרף לסגל אוניברסיטת תל אביב.

במחקריו השתמש במתודות גנטיות, ביוכימיות, מולקולריות וחישוביות לחקר COP9, תוך שימוש בתודרנית לבנה ובתסיסנית המחקר כמודלים. פרסם מאמרים רבים בכתבי עת מדעיים, שצוטטו למעלה מ-6000 פעמים במאמרים אחרים. מרצה על ביטחון תזונתי.

בשנת 2012 פרסם את ספר המדע הפופולרי "צמח - מה הוא יודע?", שדורג בין עשרת ספרי המדע הנמכרים ביותר באמזון בשנת 2012, ושימש כבסיס לקורס אקדמי בשם זה.

בשנת 2013 ייסד את התוכנית לאבטחת מזון.

באוגוסט 2018 נבחר לנשיא אוניברסיטת בן-גוריון בנגב, וב-1 בינואר 2019 החל לכהן בתפקיד זה.

בשנת 2021 זכה בפרס בוני ציון.

== חיים אישיים ==
נשוי לפרופ' שירה ילון-חיימוביץ, ולהם שלושה ילדים. מתגורר בהוד השרון.

==קישורים חיצוניים==

* [https://ok.tau.ac.il/profile/dannyc פרופ' דניאל חיימוביץ], פרופיל באתר אוניברסיטת תל אביב
* [http://in.bgu.ac.il/Pages/management/president.aspx נשיא האוניברסיטה, פרופ' דניאל חיימוביץ], באתר אוניברסיטת בן-גוריון בנגב
* 

== הערות שוליים ==

קטגוריה:ביולוגים יהודים אמריקאים
קטגוריה:גנטיקאים יהודים אמריקאים
קטגוריה:בוגרי אוניברסיטת קולומביה
קטגוריה:בעלי תואר דוקטור מהאוניברסיטה העברית בירושלים
קטגוריה:גנטיקאים ישראלים
קטגוריה:סגל אוניברסיטת תל אביב: מדעי הצמח ואבטחת מזון
קטגוריה:נשיאי אוניברסיטת בן-גוריון בנגב
קטגוריה:עולים בשנות ה-1980
קטגוריה:פיטסבורג: אישים
קטגוריה:אמריקאים ישראלים
קטגוריה:ישראלים ילידי ארצות הברית
קטגוריה:הוד השרון: אישים
קטגוריה:ישראלים שנולדו ב-1963
קטגוריה:אמריקאים שנולדו ב-1963
מי זה מי (טלנובלה)

מי זה מי (בספרדית: ¿Quién es quién?) היא טלנובלה אמריקאית מבית טלמונדו בכיכובם של אאוחניו סייר, דנה פאולה, קימברלי דוס ראמוס ולאורה פלורס. 

== עלילה ==
פריקו הוא בחור צעיר וטוב לב, שאוהב את החיים ואת חברתו הטובה פלומה בסתר. הוא עובד קשה למחייתו ועוזר בפרנסת משפחתו, שחיה חיים צנועים. לעומתו, לאונרדו הוא גבר קר רוח ועשיר כקורח, שעומד להינשא לאישה שאינו אוהב ושהוריו בחרו עבורו. לכאורה, דבר אינו מקשר בין לאונרדו לפריקו, למעט העובדה שהם דומים זה לזה כמו שתי טיפות מים...היתקלות מקרית אחת בין פריקו ולאונרדו משנה את חייהם לחלוטין. לאונרדו מאבד את זכרונו ומגיע לביתו של פריקו בשל טעות בזיהוי, בעוד פריקו מגיע לאחוזתו המפוארת של לאונרדו. תהפוכות הגורל מביאות כל אחד מהם לחיות את חייו של האחר, ובזמן שפריקו נהנה מהחיים הטובים, לאונרדו מסתגל לביתו החדש ואף מתאהב בפלומה, מושא אהבתו של פריקו....

== דמויות ==

* אאוחניו סייר - פריקו פרננדז \לאנדרו פלמאייר

* דנה פאולה - פלומה הרננדז
* קימברלי דוס ראמוס - פרננדה
* לאורה פלורס - אינס גונזלס
* ג'ונתן לאסלאס -איגנסיו
* ביסיליו-קרלוס אספוחר
* דניאלה וונג - קוני
* אוקה חינר - יסניה
* גיירמו קינטניה -צ'מוי
* סנדרה דסטנבה -פביולה
* פרננדו קררה - הומברטו
* גבריאל ולנסואלה -יונתן

== קישורים חיצוניים ==
* 

קטגוריה:סדרות ערוצי ויוה וויוה פלוס
קטגוריה:תוכניות טלוויזיה שעלו לשידור בשנות ה-2010
קטגוריה:טלנובלות אמריקאיות
קטגוריה:תוכניות טלוויזיה בשפה הספרדית
קתרין מונביוט

קתרין מונביוט (באנגלית: Katherine Monbiot; 1964–1997) הייתה ספורטאית אנגלייה שעסקה בענף הורדת הידיים, אלופת העולם בהורדת ידיים לשנת 1993.

מונביוט הייתה תזונאית טבעונית שעסקה בניקוי מעיים , וכיהנה בתפקיד יו"ר האיגוד הבינלאומי לטיפולי מעיים (The International Colonic Association). כמו כן, עבדה כהידרותרפיסטית בקליניקת הייל בלונדון.

בשנת 1993 השתתפה במספר תחרויות להורדת ידיים. באליפות בריטניה שנערכה באילפורד, היא הגיעה למקום שלישי בקטגוריה 60 ק"ג, יד ימין. כמו כן השתתפה באליפות אירופה להורדת ידיים שנערכה בלונדון, וזכתה במקום שני.

באוקטובר 1993, השתתפה באליפות העולם להורדת ידיים שנערכה באדמונטון, קנדה וזכתה באליפות בקטגוריית משקל 55 ק"ג.

בשנת 1997, בגיל 33, החליקה באמבטיה ומתה מפציעה.

==קישורים חיצוניים==
<div class="mw-content-ltr">
* [https://books.google.co.in/books?id=DKcTAQAAIAAJ&q=Katherine+Monbiot&dq=Katherine+Monbiot&hl=en&sa=X&ved=0ahUKEwjo64r_8OLcAhWDfSsKHdcEAkUQ6AEIMDAC%7CThe The Bizarre Leisure Book: From the Alan Whicker Appreciation Society to Zen Archery - a Fun, A-Z Guide to 150 Off-beat Leisure Pursuits], Page 8
* [https://web.archive.org/web/20180725040608/http://www.cawf.ca/1993worlds.html 1993 WAF World Championships], XlV WAF World Championships, Edmonton Alberta, Canada
* [http://www.davidhorne-gripmaster.com/armwrestlingresults.html BRITISH ARMWRESTLING CHAMPIONSHIPS TOP 3 RESULTS], avidhorne-gripmaster.com
</div>

==הערות שוליים==

קטגוריה:ספורטאיות בריטיות
קטגוריה:ספורטאים אנגלים
קטגוריה:ספורטאיות טבעוניות
קטגוריה:טבעוניות בריטיות
קטגוריה:בריטיות שנולדו ב-1964
קטגוריה:בריטים שנולדו ב-1964
קטגוריה:בריטיות שנפטרו ב-1997
קטגוריה:בריטים שנפטרו ב-1997
הישאם אבראהים

הישאם אבראהים (נולד בשנת 1977) הוא קצין בצה"ל בדרגת תת-אלוף, המכהן כראש המנהל האזרחי. קודם לכן שימש, בין היתר, קצין שריון ראשי, מפקד חטיבה 460, סגן-מפקד עוצבת הגליל ומפקד חטיבת אגרוף הברזל.

== ביוגרפיה ==
אבראהים, בן העדה הדרוזית, נולד וגדל במע'אר, ולו ארבעה אחים. התגייס לצה"ל לחיל השריון בשנת 1996, ושובץ בגדוד 77 בחטיבה 7. עבר מסלול הכשרה כלוחם, קורס מפקדי טנקים וקורס קציני שריון. בסיום הקורס שב לגדוד 77 ומונה למפקד מחלקה, והשתתף בלחימה בדרום לבנון, בין היתר כשתפס קו במוצב הבופור. לאחר מכן מונה לקצין המבצעים הגדודי. 2003 היה מ"פ צוערים בבה"ד 1, בהמשך שימש כמפקד פלוגה בגדוד. לאחר מכן מונה לסגן מפקד גדוד 77. בהמשך שימש כקצין אג"ם של חטיבת הבקעה בין השנים 2007–2008. לאחר מכן מונה לקצין אג"ם של חטיבה 7 בין השנים 2009–2010.

בשנת 2010 הועלה לדרגת סא"ל ומונה למפקד גדוד 82, ושימש בתפקיד עד שנת 2012. לאחר מכן מונה למפקד גדוד 532 בחטיבה 460 בין השנים 2012–2014, והוביל אותו בין היתר במבצע שובו אחים ובמבצע צוק איתן. בשנת 2015 הועלה לדרגת אל"ם ומונה למפקד חטיבת אגרוף הברזל, ושימש בתפקיד עד שנת 2017. לאחר מכן מונה לסגן מפקד עוצבת הגליל בין השנים 2017–2019. ב-26 במאי 2019 מונה למפקד חטיבה 460. באפריל 2020 נבחר על ידי הרמטכ"ל, אביב כוכבי, להדליק את משואת צה"ל ביום העצמאות ה-72 למדינת ישראל. את תפקידו סיים ב-28 ביולי 2021. לאחר מכן יצא ללימודים ב.

ב-11 ביולי 2022 הועלה לדרגת תא"ל וב-4 באוגוסט נכנס לתפקידו כקצין שריון ראשי. ב-3 בספטמבר 2023 הוחלט על מינויו לראש המנהל האזרחי הבא, וב-6 בדצמבר, חודשיים לאחר פתיחת מלחמת חרבות ברזל, סיים את תפקידו כקצין שריון ראשי.

הוא בעל תואר ראשון במנהל עסקים מהמרכז האקדמי רופין ותואר שני במדעי המדינה מאוניברסיטת חיפה. אבראהים קיבל מהמרכז האקדמי רופין את "אות במ"ה" (בוגרים מעוררי השראה), על קריירה צבאית פורצת דרך ועל היותו סמל לדו-קיום ותרומה למדינה.

אבראהים מתגורר במע'אר, נשוי למנאר ואב לארבעה.

== קישורים חיצוניים ==

* 
* 
* 
*

== הערות שוליים ==

קטגוריה:מפקדי גדוד 82
קטגוריה:מפקדי גדודים בחטיבה 460
קטגוריה:מפקדי חטיבת אגרוף הברזל
קטגוריה:מפקדי חטיבה 460
קטגוריה:קציני שריון ראשיים
קטגוריה:תתי-אלופים בצה"ל
קטגוריה:משיאי משואה ביום העצמאות: 2020
קטגוריה:בוגרי המרכז האקדמי רופין
קטגוריה:בוגרי אוניברסיטת חיפה
קטגוריה:קצינים דרוזים ישראלים
קטגוריה:מע'אר: אישים
קטגוריה:חיילי גדוד 77
קטגוריה:ישראלים שנולדו ב-1977
ניר רוזנברג

ניר רוזנברג בטקס הענקת דרגת אל"ם על ידי הרמטכ"ל, גדי איזנקוט, אפריל 2017
ניר רוזנברג (נולד ב-29 ביולי 1977) הוא קצין בצה"ל בדרגת אלוף-משנה. שימש מפקד חטיבה 188 ומפקד חטיבה 14.

== ביוגרפיה ==
רוזנברג נולד בראש צורים וגדל בקבוצת יבנה. התגייס לצה"ל בשנת 1995, והתנדב ליחידת שמשון. לאחר שנפצע במהלך ההכשרה ביחידה, עבר לשרת בחיל השריון, ושובץ בגדוד 74 בחטיבה 188. עבר מסלול הכשרה כלוחם, קורס מפקדי טנקים וקורס קציני שריון. לאחר הקורס שירת כמפקד מחלקת טנקים בגדוד 53. לאחר מכן מונה למפקד פלוגה ג' בגדוד 53. בשנת 2001 עבר לחטיבה 460 ומונה למפקד פלוגה בקורס מפקדי טנקים. בהמשך שימש כסגן מפקד גדוד 198. לאחר מכן שימש כראש מדור מרכבה במפקדת חיל השריון בין השנים 2003–2004, והיה חלק מצוות ההטמעה של טנק מרכבה סימן 4. בסיום תפקידו יצא ללימודי תואר ראשון במשפטים בקריה האקדמית אונו, בין השנים 2005–2008. בשנת 2009 מונה לסגן מפקד גדוד 71. בהמשך שימש כעוזר קצין אג"ם של עוצבת געש. לאחר מכן מונה לקצין אג"ם של חטיבה 188 בין השנים 2011–2012.

בשנת 2012 הועלה לדרגת סא"ל ומונה למפקד גדוד 71, במהלך תפקידו פיקד על הגדוד במבצע צוק איתן, והובילו תחת פיקוד חטיבת גולני בסג'עיה. את תפקידו סיים בשנת 2014. בהמשך שימש כקצין אג"ם של מל"י בין השנים 2014–2015. לאחר מכן מונה לראש לשכת הרמטכ"ל, גדי איזנקוט, בין השנים 2015–2017. ב-6 באפריל 2017 הועלה לדרגת אל"ם וב-4 במאי מונה למפקד חטיבה 14, ושימש בתפקיד עד 31 ביולי 2019. ב-20 באוגוסט 2019 מונה למפקד חטיבה 188, תפקיד אותו מילא עד 26 באוגוסט 2021.
באוקטובר 2021 דווח כי הוא צפוי להתמנות למדריך במכללה הבין-זרועית לפיקוד ולמטה.

== חיים אישיים ==
רוזנברג נשוי לליאת ואב לחמישה ילדים. בעל תואר ראשון במשפטים מהקריה האקדמית אונו ותואר שני במדע המדינה אותו למד במסגרת לימודיו במכללה לביטחון לאומי.

== קישורים חיצוניים ==

== הערות שוליים ==

קטגוריה:מפקדי גדודים בחטיבה 188
קטגוריה:ראשי לשכת הרמטכ"ל
קטגוריה:מפקדי חטיבה 14
קטגוריה:מפקדי חטיבה 188
קטגוריה:אלופי-משנה בצה"ל
קטגוריה:בוגרי הקריה האקדמית אונו: משפטים
קטגוריה:קבוצת יבנה: אישים
קטגוריה:ישראלים שנולדו ב-1977
סאלי איסטול

סאלי איסטול (באנגלית: Sally Rose Eastall; 5 בינואר 1963, סאפוק, אנגליה) היא אתלטית עבר אולימפית בריטית שהתחרתה בריצה למרחקים ארוכים .

==קריירה==
בשנת 1990, השתתפה באליפות אירופה באתלטיקה בריצת מרתון, סיימה בתוצאת זמן של 2:41:37 ודורגה במקום ה-11. בשנת 1991, זכתה במקום הראשון במרתון קליפורניה עם תוצאת זמן של 2:29:29. באותה השנה, השתתפה באליפות העולם באתלטיקה, סיימה בתוצאת זמן של 2:36:16 ודורגה במקום ה-11. בשנת 1992, התחרתה בריצת המרתון באולימפיאדת ברצלונה, סיימה בתוצאת זמן של 2:41:20 ודורגה במקום ה-13.

בשנת 1984 אימצה אורח חיים טבעוני והצטרפה לאגודה הטבעונית.

==קישורים חיצוניים==

* [https://www.olympic.org/sally-rose-eastall סאלי איסטול באתר הוועד האולימפי הבינלאומי].

==הערות שוליים==

קטגוריה:אתלטיות בריטיות
קטגוריה:רצות למרחקים ארוכים
קטגוריה:אתלטיות באולימפיאדת ברצלונה (1992)
קטגוריה:ספורטאיות טבעוניות
קטגוריה:טבעוניות בריטיות
קטגוריה:בריטיות שנולדו ב-1963
קטגוריה:בריטים שנולדו ב-1963
סילגיים

סילגיים (שם מדעי: Sillaginidae; באנגלית מכונים סמלטים חוליים) היא משפחה של דגי ים מסדרת הדקראים. במשפחה ישנם 35 מינים ב-5 סוגים.

דגים אלה חיים בהאזור האינדו פסיפי ברחבי העולם מחופי מזרח אפריקה עד ליפן ואוסטרליה. הם חיים בעומקים רדודים על חוליות מימיות בקרבת שוניות אלמוגים וגם בקרבת חופים ולגונות וחלקם אף חיים בשפכי נהרות גדולים. 

אלו דגים קטנים ובעלי צבעים בהירים והם מתאפיינים בלסתות מוארכות דמויי-חדק ושיניים גדולות המצויות על לסתם העליונה. הם בעלי שלפוחיות שחייה בולטות ועיניים גדולות. יש להם סנפירי גב ושת גבוהים אך סנפירי חזה קטנים. הגדול שבהם הוא המין Sillaginodes punctatus שאורכו מעל 70 ס"מ והוא שוקל 4.8 ק"ג. 

דגים אלו הם טורפים הניזונים בעיקר מחסרי חוליות מימיים שהם מוצאים בחולות כמו סרטנים, תולעים רב-זיפיות, רכיכות שונות, קווצי עור ודגים קטנים. 

הסילגיים הם דגי מאכל חשובים באזורים הטרופיים.

==סוגים==
*סוג ומין יחיד Sillaginodes punctatus
*סוג ומין יחיד Sillaginopodys chondropus
*סוג ומין יחיד Sillaginops macrolepis
*סוג ומין יחיד Sillaginopsis panijus
*Sillago - בו 31 מינים

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:דמויי-דקר
רכס בריטניה (אנטארקטיקה)

רכס בריטניה (באנגלית: Britannia Range) הוא רכס הרים באנטארקטיקה.

הרכס גובל בצפונו בקרחון הת'רטון ובקרחון דרווין, בדרומו הרכס גובל בקרחון בירד, ובמערבו הוא גובל במדף הקרח רוס.

גובהו הממוצע של הרכס 1,225 מטרים מעל פני הים. שיא גובהו של הרכס הוא בהר מקלינטוק, שגובהו 3,490 מטרים מעל פני הים.

שטחו של הרכס 3,335 קמ"ר.

==היסטוריה==
===גילוי הרכס===
הרכס התגלה על ידי המשלחת הלאומית הבריטית לאנטארקטיקה 04–1901 תחת פיקודו של סקוט.

===מקור השם===
הרכס נקרא על שם הספינה אה"מ בריטניה - כלי אימונים של המכללה הימית המלכותית בריטניה.

== אתרים ברכס בריטניה ==

== לקריאה נוספת ==
<div class="mw-content-ltr">• Carosi, R., F. Giacomini, F. Talarico, and E. Stump, [https://pubs.usgs.gov/of/2007/1047/srp/srp030/of2007-1047srp030.pdf Geology of the Byrd Glacier Discontinuity (Ross Orogen): New survey data from the Britannia Range, Antarctica ], U.S. Geological Survey and The National Academies; USGS OF-2007-1047, Short Research Paper 030; doi:10.3133/of2007-1047.srp030</div>

<div class="mw-content-ltr">• Edited by M.J. Hambrey, P.F. Barker, P.J. Barrett, V. Bowman, B. Davies, J.L. Smellie, M. Tranter [https://books.google.co.il/books?id=NXhFAgAAQBAJ&pg=PA305&lpg=PA305&dq=Britannia+Range+Antarctica&source=bl&ots=13CrvQ7IbB&sig=LwZDnIh1HB-sEItAfuYiQzOOwWk&hl=en&sa=X&ved=2ahUKEwj25oSe_djcAhUByqQKHXFMAHM4ChDoATAEegQIBhAB#v=onepage&q=Britannia%20Range%20Antarctica&f=false Antarctic Palaeoenvironments and Earth-Surface Processes], P 310</div>

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA329&lpg=PA329&dq=Britannia+Range+Antarctica&source=bl&ots=PEnlnZwg1v&sig=T8Zd2X9XMhVSSuHI6BGJSqlJHtA&hl=en&sa=X&ved=2ahUKEwj25oSe_djcAhUByqQKHXFMAHM4ChDoATAFegQIBRAB#v=onepage&q=Britannia%20Range%20Antarctica&f=false The Transantarctic Mountains: Rocks, Ice, Meteorites and Water], PP 663, 709</div>

== קישורים חיצוניים==

* [https://geonames.usgs.gov/apex/f?p=gnispq:5:0::NO::P5_ANTAR_ID:1960 רכס בריטניה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1867&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס בריטניה] באתר הגאזט האנטארקטי SCAR של ממשלת אוסטליה
* [http://adam.antarcticanz.govt.nz/nodes/view/16053 רכס בריטניה] באתר הגאזט האנטארקטי של ממשלת ניו זילנד
* [https://geographic.org/geographic_names/antname.php?uni=1960&fid=antgeo_103 תצלום לוויין של רכס בריטניה]
* [http://peakbagger.com/range.aspx?rid=8116 רכס בריטניה] באתר peakbagger
* [https://www.mountain-forecast.com/peaks/Mount-McClintock/forecasts/3490 תחזית מזג אוויר עדכנית עבור רכס בריטניה]

== הערות שוליים ==

*
בריטניה
הזעפן

הזעפן (באנגלית: Here Comes the Grump) היא סדרת הנפשה קומית אמריקאית, שנוצרה על ידי פריץ פרילינג. הסדרה שודרה במקור החל מ-6 בספטמבר 1969 עד 25 באפריל 1970. בישראל הסדרה שודרה עם תרגום לעברית בשנות ה-80, ומאוחר יותר, בשנות ה-90, בדיבוב עברי בטלוויזיה החינוכית. בעקבות הסדרה נוצר בשנת 2018 הסרט "הנה בא הגראמפ". 

== עלילת הסדרה ==
הדמות הראשית בסדרה הוא הזעפן, קוסם זועף אשר הטיל כישוף על ממלכתה של הנסיכה שחר.<ref name=Woolery></ref> הנסיכה וחברה הטוב רוני (ילד מהעולם "האמיתי") מחפשים את מערת הסחלבים הלוחשים כדי למצוא את מפתח הפלאים על מנת לשבור את הכישוף, כאשר הזעפן מנסה לעצור בעדם. בכל פרק הזעפן עף על דרקון בשם דינגו, רודף אחר רוני והנסיכה שחר. הם מגיעים לכל מיני מקומות שונים עם דמויות מוזרות, כגון ארץ הבלונאים, שם כל תושביה הם בלונים.

לנסיכה יש חיית מחמד בשם ביפ, יצור דמוי כלב עם רגליים משושות, אשר מריח רמזים באפו כמו כלב גישוש. ברוב הפרקים, הנסיכה וחבריה נסעו ברכב מעופף עם בלון ענקי.

דבר שמתרחש בכל פרק הוא שבדקה האחרונה כאשר הזעפן מנסה לתפוס את הנסיכה שחר וחבריה, הדרקון מתעטש על הזעפן ושורף אותו בלהבות.

דמותו של הזעפן מבוססת על יוסמיטי סאם, נוצר גם על ידי פריץ פרילינג. הדרקון של הזעפן מבוסס על הדרקון של סאם מהסרטון "האביר האבירי באגס".

== מדבבים בעברית ==
* גיורא קנת - זעפן
* גליה שפרינג בצר - הנסיכה שחר
* עידו מזרחי - רוני
* אריק לבנת- דמויות שונות
* רונן גולדפרב - דמויות שונות
* אפי בן ישראל - דמויות שונות

== סרט קולנוע ==

הנה בא הגראמפ (באנגלית: Here Comes the Grump) הוא סרט אנימציה קומי בסוגת CGI, המבוסס על הסדרה. בישראל הסרט הופץ ב-22 במרץ 2018 בדיבוב עברי.

== קישורים חיצוניים ==

* 

== הערות שוליים ==

קטגוריה:סדרות הנפשה אמריקאיות
קטגוריה:תוכניות טלוויזיה שעלו לשידור בשנות ה-1960
קטגוריה:סדרות קומיות
קטגוריה:הטלוויזיה החינוכית הישראלית - תוכניות רכש
קטגוריה:NBC: סדרות טלוויזיה
הר מקלינטוק

הר מקלינטוק (באנגלית: Mount McClintock) הוא ההר הגבוה ביותר ברכס בריטניה שבאנטארקטיקה.

גובהו של ההר 3,490 מטרים מעל פני הים. ההר נמצא בקצהו הדרומי של מצוק פורבס.

ההר מתנשא לגובה של 1,621 מטרים מעל סביבתו, והוא ההר ה-36 בהתנשאותו באנטארקטיקה.

אוסטרליה טוענת לשליטתה בשטח כחלק מהטריטוריה האנטארקטית האוסטרלית, ועל כן ההר הוא הגבוה בפסגות מדינות וטריטוריות אוסטרליה.

==היסטוריה==
===גילוי ההר===
ההר התגלה על ידי משלחת דיסקברי (שחקרה את אנטארקטיקה בין השנים 1901–1904).

===מקור השם===
ההר נקרא על שם אדמירל סר לאופולד מקלינטוק, מהצי המלכותי, חבר של הוועדה שהייתה אחראית על משלחת דיסקברי.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9652 הר מקלינטוק] באתר הסקר הגאולוגי של ארצות הברית
* [http://antarctica.recollect.co.nz/nodes/view/16053 הר מקלינטוק] באתר הגאזט האנטארקטי של ממשלת ניו זילנד
* [http://www.peakbagger.com/peak.aspx?pid=12222 הר מקלינטוק] באתר peakbagger

== הערות שוליים ==

מקלינטוק
מצוק פורבס (אנטארקטיקה)

מצוק פורבס או רכס פורבס (באנגלית: Forbes Ridge) הוא רכס שאורכו 13 קילומטרים, המהווה חלק מרכס בריטניה שבאנטארקטיקה.

גובהו של המצוק 2,213 מטרים מעל פני הים. 

הרכס משתרע צפונית מהר מקלינטוק, וממזרח לקרחון הינטון.

==היסטוריה==
===מקור השם===
שמו של הרכס ניתן לו על ידי הוועדה המייעצת לשמות אנטארקטיים והוא נקרא על שם רוברט ב. פורבס (Robert B. Forbes) מאוניברסיטת אלסקה, אשר ערך מחקרים גאולוגיים במצר מקמרדו, עבור צי ארצות הברית, במסגרת מבצע קיפאון עמוק, בין השנים 1955–1956, וכן בין השנים 1962–1963.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:5116 מצוק פורבס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125260 מצוק פורבס] באתר מרכז המידע האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4800&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק פורבס] באתר הגאזט האנטארקטי SCAR של ממשלת אוסטרליה
* [https://www.timeanddate.com/worldclock/@6633306 מזג אוויר עדכני במצוק פורבס]
* [https://www.timeanddate.com/weather/@6633306/ext תחזית מזג אוויר ארוכת טווח עבור מצוק פורבס]

== הערות שוליים ==

פורבס
צב אנגונוקה

צב אנגונוקה (שם מדעי: Astrochelys yniphora) הוא מין של צב יבשה הנמצא בסכנת הכחדה חמורה ומצוי בטבע רק באזורים קטנים בצפון- מערב האי מדגסקר. הוא קרובו לסוג של המין צב קרינתי הדומה לו, חי באותו אזור ומצוי גם בסכנה חמורה.
== מאפיינים ==
הצבים בעלי דו-צורתיות זוויגית והזכרים גדולים יותר מהנקבות. אורכם של הזכרים עד 414 מ"מ ושל הנקבות עד 370 מ"מ, כאשר משקלם של הזכרים עד 10.3 קילוגרם ושל הנקבות עד 8.8 קילוגרם. שריונם חום בהיר עם חלקים כהים ובעל טבעות מוגבהות המסתיימים בקצה שטוח וקצוות השריון משולשים, גם בחיבור בין השריון לצוואר. הראש והגוף בהירים יותר מהשריון והרגליים חזקות ויכולות לשאת את משקל הגוף. 

צב זה מצוי רק בשטחי הפארק הלאומי מפרץ בלי (Baie de Baly National Park) שלחופו המזרחי של מצר מוזמביק, המצוי כ-150 ק"מ מערבה מהעיר מאהאז'אנגה. בפארק ישנו אקלים חם המורכב ליערות חמים נשירים, סוואנה וביצות מנגרובים. הצבים מסתתרים בין השיחים ובין עשבים ובמבוקים מהשמש.

הצב ניזון בעיקר מעשב וכן מעלים, שיחים קטנים ועשבי תיבול. הצב גם נראה אוכל עלי במבוק מתים (אך לא עלים של במבוק חי) וגם מצואת חזיר הסבך, המצוי באי ושל מיני טורפים. חזיר זה הוא אויב המאיים על הביצים ועל הצבים הצעירים.

צבים אלו גדלים באיטיות ומגיעים לבגרות רק בגיל 15 שנה. הם מצויים בסכנת הכחדה בטבע עקב פגיעה בבתי גידולו, שרפות יער, ציד בלתי חוקי וסחר לחיות מחמד.

==קישורים חיצוניים==

== הערות שוליים ==

קטגוריה:צבים יבשתיים
קטגוריה:מדגסקר: בעלי חיים אנדמיים
קטגוריה:מדגסקר: זוחלים
צב מדגסקר

צב קרינתי (שם מדעי: Astrochelys) הוא סוג של צבים ממשפחת צבים יבשתיים האנדמיים לאי מדגסקר. הסוג מכיל רק שני מינים.

צבים אלה בעלי שריון חום בעל טבעות מוגבהות וקצוות השריון משולשות. הרגליים חזקות מספיק לשאת את הגוף, אף שהוא קטן ביחס לצבי הענק.

שני המינים מצויים בסכנת הכחדה חמורה בטבע עקב פגיעה בבתי גידולם, שריפות ומציד לא חוקי.

==מיני הסוג==
*צב קרינתי (Astrochelys radiata) - מצוי בדרומה של מדגסקר וייתכן שמצוי אף באיים ראוניון ומאוריציוס. צב זה גדול יותר מקרובו ויכול לשקול 16 ק"ג.
*צב אנגונוקה (Astrochelys yniphora) - אנדמי לפארק הלאומי מפרץ בלי בצפון-מערב מדגסקר, לחופי מצר מוזמביק. קטן מעט מקרובו.

==קישורים חיצוניים==

קטגוריה:בעלי חיים שתוארו ב-1873
קטגוריה:צבים יבשתיים
קטגוריה:טקסונים שתוארו בידי ג'ון אדוארד גריי
דיוויזיית השדה ה-16 של הלופטוואפה

דיוויזיית השדה ה-16 של הלופטוואפה (בגרמנית: 16. Luftwaffen-Feld-Division), הייתה דיוויזיה של הצבא הנאצי במהלך מלחמת העולם השנייה.

==היסטוריה==
הדיוויזיה הוקמה ב-1 בנובמבר 1943 בהולנד, והועמדה תחת פיקוד קרל זיברס. ביוני 1944 נשלחה הדיוויזיה לנורמנדי, שם לחמה הדיוויזיה נגד הכוחות האמריקניים של בעלות הברית. ב-4 באוגוסט 1944 הושמדה הדיוויזיה ושרידיה צורפו לדיוויזיית הפאנצר ה-21 ולדיוויזיה ה-16.

==מפקדים==
* קרל זיברס (1 בנובמבר 1943 - 4 באוגוסט 1944)

==קישורים חיצוניים==
* [http://www.lexikon-der-wehrmacht.de/Gliederungen/FelddivisionenL/16FDL-R.htm דיוויזיית השדה ה-16 של הלופטוואפה] באתר lexikon-der-wehrmacht

16
שוריים

Lethrinus olivaceus
שוריים (שם מדעי: Lethrinidae) הם משפחת דגי ים מסדרת הדקראים. הם חיים במים טרופיים ברחבי האוקיינוס השקט וההודי והמין Lethrinus atlanticus מצוי גם במזרח האוקיינוס האטלנטי, לחופי דרום אפריקה. כמה מהמינים חיים בחופי ישראל.

אלו דגים בינוניים באורך של עד 1 מטר. הם בעלי ראשים גדולים, סנפירים וזנבות קצרים ולסתות צרות אך בשרניות הפונות כלפי מעלה. רוב המינים מצויים על הקרקעית וניזונים בחוליות מימיות מחסרי חוליות ודגים קטנים. חלק מהמינים בעלי שיניים חזקות העוזרות לפצח שריונות של סרטנים או צדפות.

השוריים הם קרובי משפחה רחוקים של הלוטייניים הגדולים והטורפים.

==מיון==
*תת-משפחה Lethrininae
**סוג Lethrinus
*תת-משפחה Monotaxinae
**סוג ומין יחיד Gnathodentex aureolineatus
**סוג Gymnocranius
**סוג ומין יחיד גְּדוֹל-עַיִן כָּסוּף (Monotaxis grandoculis)
**סוג ומין יחיד Wattsia mossambica

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1838
קטגוריה:טקסונים שתוארו בידי שארל לוסיאן בונפרטה
קטגוריה:דמויי-דקר
בריטיש אירוספייס ג'טסטרים 41

בריטיש אירוספייס ג'טסטרים 41 הוא מטוס נוסעים בעל זוג מנועי טורבו-פרופ מתוצרת בריטיש אירוספייס, המהווה גרסה מוארכת של מטוס הג'טסטרים 31. המטוס מיועד להכיל כ-30 איש ומסוגל להגיע למהירות של 546 קמ"ש (295 קשר). מפעילה העיקרי היא חברת התעופה הבריטית איסטרן אירווייס.

==תאונות ותקריות==
*ב-7 בינואר 1994 התרסקה טיסה מספר 6291 של חברת אטלנטיק קוסט איירליינס בסמוך למסלול הנחיתה של שדה התעופה הבין-לאומי ג'ון גלן. חמישה מתוך תשעה אנשי צוות ונוסעים נספו.
*ב-24 בספטמבר 2009 התרסקה טיסה מספר 8911 של חברת איירלינק באזור פרוורי בקצה העיר דרבן, זמן קצר לאחר ההמראה משדה התעופה בעיר. שלושה אנשי צוות ואדם מבחוץ נפצעו. טייס הטיסה מת מפצעיו זמן קצר לאחר מכן.
*ב-24 בספטמבר 2016 החליק ממסלולו מטוס יטי איירליינס לאחר נחיתה בנמל התעופה גאוטם בודהה בדרום מזרח נפאל בהגעתו מעיר הבירה קטמנדו. כל 29 הנוסעים ו-3 אנשי הצוות ניצלו ללא פגע, אך המטוס נהרס לחלוטין.

==קישורים חיצוניים==

קטגוריה:מטוסי נוסעים בריטיים
מקאירה הודו-פסיפית

מקאירה הודו-פסיפית (שם מדעי: Makaira mazara) היא מין דג גדול ביותר ממשפחת המפרשניים וקרוב משפחה של מקאירה כחולה, שהיא הדג הגדול ביותר בסדרת הדקראים.
== מאפיינים ==
מקאירה הודו-פסיפית חיה באוקיינוס הפתוח ברחבי האוקיינוס ההודי והאוקיינוס השקט, בשונה מהמקאירה הענקית החיה רק באוקיינוס האטלנטי. בשל בידוד האוכלוסיות סברו כמה חוקרים שכנראה ישנם 2 מיני מקאירות, אך יש מדענים שעדיין מחזיקים בדעה ששתי המקאירות שייכות לאותו מין והם טוענים שהמקאירות נודדות בין האוקיינוסים ונפגשות בקצוות בית גידולם וכך מתרבים ביניהם.

אורך המקאירה 350 ס"מ והיא יכולה להגיע עד לאורך 500 ס"מ. משקלה עולה על 625 קילוגרם. הגוף בנוי בצורה מוארכת ודינמית ומעוצב לשחייה מהירה ביותר עם סנפיר גב גבוה, סנפירי חזה ארוכים ודמויי משוטים וזנב חזק מאוד. צבעה כחול-שחור עם בטן לבנה והצידיים מפוספסים בכחול-לבן.

המקאירה מותאמת לאוקיינוסים טרופיים ואינה מתרחקת מזרמים חמימים. כמו כן היא אינה נראית קרוב לשוניות אלמוגים אלא שוחה בים הפתוח. המקאירה משריצה בעונת הקיץ ברחבי האוקיינוסים ובחצי הכדור הדרומי ניתן לראות אותה ברבייה רק בפולינזיה הצרפתית. היא ציידת חזקה הניזונה מדגים קטנים יותר ודיונונים והיא משתמשת במקורה הגדול כדי לפצוע את טרפה בעבודת צוות.

==קישורים חיצוניים==

==הערות שוליים==

קטגוריה:בעלי חיים שתוארו ב-1901
קטגוריה:טקסונים שתוארו בידי דייוויד סטאר ג'ורדן
קטגוריה:מפרשניים
קטגוריה:דגים: טורפי-על
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
קוביה כלל-ימית

קובייה צעירה
קוֹבְּיָה כְּלַל-יַמִּית (שם מדעי: Rachycentron canadum) הוא מין של דג גרם מסדרת הדקראים ומתת-סדרת דמויי-דקר והוא המין היחיד במשפחת הקוֹבְּיָתִיִּים (Rachycentridae). הדגים הקרובים לקובייה ביותר הם הדבקיים הנצמדים לעורם של חיות ים גדולות.

אורכה של הקובייה יכול לעלות על 2 מטרים ומשקלה על 78 קילוגרם. היא בעלת גוף מוארך בצבע שחור, ראש רחב ושטוח בעל לסתות גדולות וסנפירי גב וחזה המזכירים סנפירי כריש. הצידיים בעלי 3 פסים כהים ו-2 פסים לבנים.

הקובייה חיה בכל האוקיינוסים בימים חמים וממוזגים שונים מחופי מזרח אמריקה, לאורך הים הקריבי, דרך האוקיינוס ההודי ועד לחופי יפן ואוסטרליה. בשונה ממרבית הדגים, הקובייה יכולה לשלוט בחום גופה וכך להימצא במגוון טמפרטורות שבין 32 ל-1.6 מעלות צלזיוס.

הקובייה חיה בבדידות בים הפתוח, אך לעיתים תתקרב לחופים, לגונות, שוניות אלמוגים ונמלים ואף תעלה לשפכי נהרות או לביצות מנגרובים בחיפוש מזון.

היא ציידת הניזונה מדגי ים אחרים, סרטנים וסילוניות. היא גם תעקוב אחרי חיות גדולות יותר כמו צבי ים, כרישים או מנטות המחפשים מזון בעצמם. לקובייה עצמה אין הרבה טורפים מלבד הרעמתן הכחלחל הצד את הצעירים ועמלץ כחול היכול לתפוס את הבוגרים.

הקובייה היא גם דג מאכל יוקרתי בעל בשר משובח שנמכר בחנויות ומסעדות רבות. עם זאת זה לא דג מסחרי שכן היא חיה באוקיינוס הפתוח בבדידות. מספר חוות דגים בעולם מגדלים קוביות ועקב הצמיחה המהירה שלה ובשרה המשובח הקובייה היא אחת מהדגים הטרופיים החשובים ביותר לחקלאות הימית.

פרט כזה נתפס על ידי דייג בשם זכריה נחום בפעם הראשונה בים תיכון בשנת 1978

== קישורים חיצוניים ==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:דמויי-דקר
קטגוריה:מינים יחידים במשפחתם
קטגוריה:מקריני סנפיר יחידים בסוגם
קטגוריה:מגה-פאונה ימית
קטגוריה:מיני בעלי חיים פולשים בישראל
קטגוריה:דגים פאן-טרופיים
קטגוריה:בעלי חיים שתוארו ב-1766
גומבר טורף

גּוּמְבָּר טוֹרֵף (שם מדעי: Pomatomus saltatrix) הוא מין של דג גרם מסדרת הדקראים ומתת-סדרת דמויי-דקר והוא המין היחיד במשפחת הגּוּמְבָּרִיִּים (Pomatomidae). הגומבר הוא דג הנפוץ לאורך כל האוקיינוסים הממוזגים והסובטרופיים, למעט בצפון האוקיינוס השקט. הגומבר מגיע גם לחופי ישראל.

==מאפיינים==
הדג מגיע לאורך של 20–60 סנטימטר בבגרותו ולמשקל של 9 קילוגרם. הפרטים הגדולים ביותר שנתפסו שלו הגיע לאורך 120 סנטימטר ושקלו מעל 18 קילוגרם. במראהו הוא מזכיר דג בס והוא בעל זנב רחב מאוד, סנפיר גב קוצני נמוך וסנפירי חזה קצרים אך סנפירי שת חדים וגדולים המתעקלים אחורה ודומים לסנפירי הטונה. הראש גדול עם עיניים צהובות ולסתות גדולות. צבע הדג אפור-כחלחל עם קשקשים כסופים ובטן לבנה. משך חייו של הגומבר הוא תשע שנים.

הגומבר הוא טורף הניזון בקבוצה מלהקות דגים שונים כמו סרדיניים, קולייסיים, מסריים וגממיתיים. הוא יטרוף גם חסילונים, דיונונים ואפילו פרטי גומברים קטנים יותר. להקת דגים רעבה יכולה להוביל את טרפה לאזורי מים רדודים ואז להסתער על הטרף ביחד.

הם עצמם נטרפים בידי כרישים, בטאים, דולפינים, פוקניים, דגי טונה, מפרשניים, טורפים ימיים ובצעירותם גם מדגי לברק, מסריים גדולים ואף גומברים אחרים. גם דייגים חובבים נוהגים לצוד אותם אך הם יכולים לגרום לפציעות חמורות ותקפו אנשים שהאכילו אותם.

== קישורים חיצוניים ==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:דמויי-דקר
קטגוריה:מינים יחידים במשפחתם
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1766
קטגוריה:דגי הים התיכון
MG ZR

MG ZR היא מכונית סופרמיני, מקבוצת המכוניות "MG Cars" מתוצרת MG Rover Group הבריטית אשר יוצרה בין השנים 2001–2005. 

יוצרו 74,136 יחידות בנוסף ל-315 יחידות מדגם "Express vans".

דגם ה-"MG ZR" דומה מאוד לדגם ה-"רובר 25" ("Rover 200 / 25" ).

דגמי "MG ZR" השתתפו במרוצי מכוניות כגון מרוץ: "MG Trophy Championship 2018".

==תצורות "MG ZR"==

* 3 דלתות - האצ'בק
* 5 דלתות - האצ'בק
* 3 דלתות - Express vans

==דגמי "MG ZR"==
* "1.4 105 Manual"
* "1.8 120 Manual"
* "1.8 120 Steptronic"
* "1.8 160 VVC Manual"
* "2.0 TD Manual"
* "2.0 TD 115 Manual"

==תאוצות דגמי "MG ZR"==
* בין 0 - 100 קמ"ש היא 10.0 שניות (מנוע בנזין 1,396 סמ"ק) 
* בין 0 - 100 קמ"ש היא 8.6 שניות (מנוע בנזין 1,796 סמ"ק, המפיק 117 כ"ס, תמסורת ידנית)
* בין 0 - 100 קמ"ש היא 9.5 שניות (מנוע בנזין 1,796 סמ"ק, המפיק 117 כ"ס, תמסורת אוטומטית)
* בין 0 - 100 קמ"ש היא 7.4 שניות (מנוע בנזין 1,796 סמ"ק, המפיק 160 כ"ס)
* בין 0 - 100 קמ"ש היא 9.7 שניות (מנוע דיזל 1,994 סמ"ק המפיק 101 כ"ס)
* בין 0 - 100 קמ"ש היא 9.1 שניות (מנוע דיזל 1,994 סמ"ק המפיק 113 כ"ס)

==תמונות==
<gallery mode="packed" heights="110">
קובץ:MG ZR registered March 2002 1396cc.jpg | דגם "MG ZR", שנת 2002 
קובץ: MG ZR 160 TRON 2.0 b.jpg | דגם "MG ZR"
קובץ:2005 MG ZR 160 3-door hatchback (21412293093).jpg | דגם "MG ZR", שנת 2005 
קובץ:2003 MG ZR+ 1.4 Front.jpg | דגם "MG ZR", שנת 2003 
קובץ:MG ZR 160 Gen1 prefacelift 000 2001-2004 backleft 2012-05-06 U.jpg | דגם "MG ZR"
קובץ:MG ZR in Swansea 1396cc registered February 2005.JPG | דגם "MG ZR", בתצורת 5 דלתות
קובץ:Mgzr160sampler.jpg | דגם "MG ZR", בתצורת 5 דלתות
קובץ:MG ZR 160 1.800cc TRON 2.0 MKII 2004 f.jpg | מנוע 1,800 סמ"ק, דגם "MG ZR"

</gallery>

==ראו גם==
* MG 14/40
* MG P-type
* MG N-type
* MG WA

==קישורים חיצוניים==

* 

==הערות שוליים==

קטגוריה:מכוניות סופרמיני
קטגוריה:דגמי מכוניות שהושקו ב-2005
קטגוריה:מכוניות בריטיות
ZR
הדיוויזיה ה-243 (ורמאכט)

הדיוויזיה ה-243 (בגרמנית: 243. Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
הדיוויזיה הוקמה ב-9 ביולי 1943, והועמדה תחת פיקוד הרמן פון ויצלבן. בספטמבר אותה שנה הוצבה הדיוויזיה בנורמנדי כחלק מהקורפוס ה-25 במסגרת הארמייה השביעית, ובפברואר 1942 היא הועברה תחת פיקוד הקורפוס ה-84 בקוטנטן. הדיוויזיה לחמה בקרבות הקשים בנורמנדי בקיץ 1944, וב-12 בספטמבר 1944 הושמדה הדיוויזיה.

==מפקדים==
* הרמן פון ויצלבן (9 ביולי 1943 - 10 בינואר 1944)
* היינץ הלמיך (10 בינואר 1944 - 17 ביוני 1944)
* ברנהרד קלוסטרקמפר (17 ביוני 1944 - 12 בספטמבר 1944)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/243ID-R.htm הדיוויזיה ה-243] באתר lexikon-der-wehrmacht

243